ཨ་ཕའི་སྐད་ཆ་དེ་དོན་དངོས་སྟེང་ནས་བཤད་ན་ང་ལ་གནང་བའི་བསླབ་བྱ་ཞིག་རེད་ལ།ནང་དོན་ཡང་ལོ་ན་རྒན་པ་དག་གི་ཁར་ཉན་དགོས་ཞེས་པ་དེ་རེད་མོད།གནས་སྐབས་འདིར་མ་ཡར་གྱི་སྐད་ཆ་དེར་གོ་བ་ལོག་པར་བླངས་པ་ལྟ་བུར་གྱུར་སོང་བས།ཁོ་མོའི་ངོ་འཛུམ་དེ་མ་ཐག་ཏུ་གནག་པར་གྱུར་བ་དང་ཧ་ཅང་ཡིད་ཕངས་བ་ལྟ་བུའི་དངན་པ་ཞིག་འཐེན་ཏེ་ཅི་ཞིག་ལ་བསམ་བློ་གཏོང་བ་ལྟར་བསྡད་བྱུང་།མ་ཡར་གྱི་སེམས་གཏིང་ནས་ཕྱུངས་པའི་དངན་པ་དེས་ངའི་སེམས་གཏིང་ལའང་རང་དབང་མེད་པའི་ན་ཟུག་ཅིག་བྱིན་སོང་ལ་ཨ་ཕའི་མེ་ཏོག་གད་པ་ལྟ་བུའི་འཛུམ་མདངས་དེའང་ཕྱིར་བསྡུ་རུ་བཅུག་སོང་།